ຈີນ​ບໍ່ພໍໃຈ ນໍາການສົມທຽບ ທ່ານແມນເດລາ ​ໃສ່ນັກ​ເຄື່ອນ​ໄຫວ​​ຈີນ Liu Xiaobo 
ພວກນັກວິ​ເຄາະບາງ​ຄົນ ​ຍັງ​ຮອດ​ໃຫ້​ຂໍ້​ສັງ​​ເກດ​ ​ເຖິງຄວາມ​ຄ້າຍ​ຄຶງ​ກັນ ​ຂອງທັງ​ສອງ​ທ່ານ ​ທີ່​ໄດ້​ຮັບ​ລາງວັນ Nobel ຂະ​ແໜງ​ສັນຕິພາບ ​​ແລະ​​ໄດ້​ຖືກຂັງຄຸກ ​ຍ້ອນການ​ເຄື່ອນ​ໄຫວ ​ທາງ​ການ​ເມືອງ ຂອງ​ພວກ​ທ່ານ​ນັ້ນ.
ໜັງສືພິມຂອງພັກຄອມມຸຍນີສຈີນ ໄດ້ກ່າວປະນາມ ການສົມ ທຽບລະຫວ່າງມື້ລາງ ອະດີດ ປະທານາທິບໍດີ ຜູ້ນໍາອາຟຣິກາ ໃຕ້ທ່ານ Nelson Mendela ກັບທ່ານ Liu Xiaobo  ນັກ ເຄື່ອນໄຫວຈີນທີ່ຖືກຂັງຄຸກ ໃນປະຈຸບັນນີ້ ລຸນຫລັງການຈາກໄປຂອງມື້ລາງ ທ່ານ Mendela ໃນອາທິດ ແລ້ວນີ້ ພວກນັກວິເຄາະຕາເວັນຕົກແລະພວກທີ່ຊົມໃຊ້ສື່ສັງ ຄົມຂອງຈີນ ໄດ້ຕໍານິຕິຕຽນກຸງປັກກິ່ງ ທີ່ກ່າວຊົມເຊີຍຕໍ່ອະດີດ ຜູ້ນໍາອາຟຣິກາໃຕ້ ໃນຂະນະທີ່ທໍາການກວດລ້າງ ຕໍ່ປະຊາຊົນ ຊາວຈີນທີ່ຄັດຄ້ານລັດຖະບານ ເຊັ່ນທ່ານ Liu ນັ້ນ ພວກນັກວິເຄາະບາງຄົນຍັງຮອດໃຫ້ຂໍ້ສັງເກດ ເຖິງຄວາມຄ້າຍຄຶງກັນຂອງທັງສອງທ່ານ ທີ່ໄດ້ຮັບລາງວັນ Nobel ຂະແໜງສັນຕິພາບ ແລະໄດ້ຖືກຂັງຄຸກຍ້ອນການເຄື່ອນໄຫວ ທາງການເມືອງ ຂອງພວກທ່ານນັ້ນ ແຕ່ໜັງສືພິມ  ສະບັບວັນພຸດມື້ນີ້ ບໍ່ໃຫ້ຄວາມສໍາຄັນແກ່ການສົມ ທຽບດັ່ງກ່າວ ແລະເວົ້າວ່າ ຝ່າຍຕາເວັນຕົກ ກໍາລັງໃຊ້ກໍລະນີຂອງທ່ານ Liu ເປັນເຄື່ອງມື ຝ່າຝືນຕໍ່ອະທິປະໄຕດ້ານຕຸລາການຂອງຈີນ ແລະໂຈມຕີປະຫວັດດ້ານສິດທິມະນຸດຂອງຈີນ ໜັງສືພິມດັ່ງກ່າວໄດ້ກ່າວຍ້ອງຍໍ ຢູ່ໃນໜ້າບົດບັນນາທິການ ການຕໍ່ສູ້ຕ່າງໆ ຄວາມອົດທົນ ອົດກັ້ນ ແລະຄວາມພະຍາຍາມ ຂອງມື້ລາງ ທ່ານ Mendela ເພື່ອຈະເຊື່ອມໂຍງປະສານ ຄວາມແຕກຕ່າງທັງຫຼາຍທັງປວງນັ້ນ ແຕ່ກັບໄດ້ກ່າວເຖິງທ່ານ Liu ວ່າ ເປັນນັກໂທດຊາວ ຈີນ ທີ່ປະເຊີນໜ້າແລະທ້າທາຍກັບທາງການ ແລະຖືກປະຕິເສດ ຈາກສັງຄົມສ່ວນໃຫຍ່ ຂອງຈີນ ໜັງສືພິມສະບັບນີ້ ຍັງຕ້ອງຕິ ລັດຖະມົນຕີຕ່າງປະເທດສະຫະລັດ ທ່ານ John Kerry ທີ່ໃນວັນຈັນຜ່ານມານີ້ ໄດ້ຮຽກຮ້ອງໃຫ້ກຸງປັງກິ່ງ ປ່ອຍຕົວ ທ່ານ Liu Xiaobo ຜູ້ຊຶ່ງໄດ້ ຖືກຂັງຄຸກມາໄດ້ 5 ປີ ແລ້ວນັ້ນ